Караискакис УЕФА  эгидаһы аҫтында  13 дүрт йондоҙло футбол стадиондарының   береһе, был Лига чемпиондарының финалын үткәреүгә мөмкинлек бирә.  Уның 40 VIP-залы һәм  472 кешене һыйҙыра алырлыҡ  апартаменттары, 130 кешене һыйҙырышлы  матбуғат конференцияһы залы, матбуғат һәм киң мәғлүмәт сараларын үткәреү өсөн  200 урыны бар. Стадионда шулай уҡ сауҙа үҙәге  менән ресторандар, кафе,  ваҡ магазиндар һәм атрибутика  магазины, фитнес-зал һәм «Олимпиакос» тарихына бағышланған музей бар. Бөтә стадионда 10 механик станция  бар. Бынан тыш, парковка өсөн  2500 машина һыйҙыра алырлыҡ майҙан бар. Заманса планировкаһы арҡаһында трибуналар барлыҡ көйәрмәндәрҙе  7 минут эсендә тышҡа сығара алыу мөмкинлегенә эйә.